
הסכם מסגרת 

למתן שירותים משפטיים

שנערך ונחתם בירושלים ביום _______________ בחודש __________ בשנת ________

בין

מדינת ישראל - משרד המשפטים, האגף לסיוע משפטי
המיוצג על-ידי  מנכ"ל משרד המשפטים ביחד עם חשב משרד המשפטים

(להלן:"משרד המשפטים")

- מצד אחד -
לבין

1.
(משרד) עו"ד ____________ ח.פ./מס' שותפות/מס' עוסק מורשה _________________ 

כתובת  ___________________________________________________________

טלפון ___________ פקס __________ כתובת E-MAIL:______________________ 

המיוצג על-ידי מורשי החתימה מטעמו (להלן:"משרד עורך הדין").

וכן יחידי המציע 2 - 6 (להלן: "יחידי המציע"):

2.
עו"ד ___________ ת.ז. __________ כתובת _______________ טלפון ___________ 

פקס __________ כתובת E-MAIL:______________________________________

3.
עו"ד ___________ ת.ז. __________ כתובת _______________ טלפון ___________ 

פקס __________ כתובת E-MAIL:______________________________________

(להלן יכונו משרד עורכי הדין ויחידי המציע, יחד ולחוד: "עורך הדין")

כולם ביחד ולחוד










- מצד שני –
1.
פתיח

הואיל:
ומשרד המשפטים פרסם הזמנה להציע הצעות למתן שירותים משפטיים לליווי וייצוג נפגעי עבירות המתה (להלן:"ההליך" או "ההזמנה").

ההזמנה, תסומן כנספח 1 להסכם. ההפניות בהסכם זה לנספחי ההזמנה תעשינה בהתאם לסימון הנספחים בהזמנה. 

והואיל:
ומשרד המשפטים מעוניין להתקשר עם עורך הדין לצורך מתן שירותים משפטיים בהליכים משפטיים בישראל הקשורים לעבירה שגרמה למות המנוח, ובמימוש זכויותיו לפי חוק זכויות נפגעי עבירה, התשס"א – 2001.
והואיל:
ועורך הדין הגיש הצעה במענה להזמנה, ונבחר להיכלל במאגר עורכי הדין או ברשימת הכשירים כהגדרתם בהזמנה, בהתאם להחלטת ועדת הסקרים של משרד המשפטים מיום 10.10.11 (פרוטוקול מס' 203/11); 

והואיל:   והצדדים מעוניינים, כי עורך הדין הכלול במאגר עורכי הדין יספק את השירותים המשפטיים המפורטים בהזמנה ובהסכם זה, בהתאם לתנאים המפורטים בהזמנה ובהסכם זה;

והואיל:   והצדדים מעוניינים, כי עורך הדין הכלול ברשימת הכשירים יספק את השירותים המשפטיים המפורטים בהזמנה ובהסכם זה, בהתאם לתנאים המפורטים בהזמנה ובהסכם זה, באחד מהמצבים המפורטים בהגדרת "רשימת הכשירים" שבהזמנה;

והואיל:
ועורך הדין מודע לכך, כי אין בחתימת משרד המשפטים על הסכם זה משום התחייבות של המשרד להעביר תיקים לטיפולו של עורך הדין, בין בכלל, ובין בהיקף כלשהו. וכן, כי השירותים המשפטיים יסופקו למשרד המשפטים גם על-ידי זוכים נוספים בהליך;

והואיל:
ועורך הדין מצהיר, כי הוא עומד בכל תנאי הסף שפורטו בהזמנה, ואשר על התקיימותם הצהיר בהצעתו; כי הוא כשיר על-פי כל דין לספק את השירותים המשפטיים ולקיים את התחייבויותיו על-פי הסכם זה; כי מתן השירותים המשפטיים על ידו בהתאם להסכם זה אינו פוגע בזכויות צד ג' כלשהו; וכי הוא בעל הידע, הניסיון, המיומנות, הכישורים והאמצעים הדרושים לביצוע כל התחייבויותיו על-פי הסכם זה, ומסוגל ומסכים לספק את השירותים המשפטיים באופן, בתנאים ובמועדים המפורטים בהסכם זה;

והואיל:
וברצון הצדדים להגדיר ולהסדיר את יחסיהם המשפטיים, באופן שהסכם זה יהווה הסכם מסגרת, ויחול על הצדדים בנוגע לכל ההליכים המשפטיים, שיועברו לטיפולו של עורך הדין. עם מסירת כל הליך משפטי, יעבור לידי עורך הדין "כתב מינוי", המפרט את פרטי ההליך המשפטי המועבר לטיפולו של עורך הדין, והכל כמפורט בתנאי הסכם זה;
לפיכך הוסכם, הוצהר והותנה בין הצדדים כדלקמן:
2.
מבוא
2.1
פתיח ההסכם, המבוא לו ונספחיו, מהווים חלק בלתי נפרד הימנו, מהווים מסמך אחד המשלים זה את זה, ומחייבים את הצדדים. 

2.2
ההגדרות שפורטו בסעיף 2 להזמנה, חלות גם על הסכם זה. 

2.3
הכותרות בהסכם זה נרשמו מטעמי נוחות לשם התמצאות בלבד, ולא תהא להן משמעות פרשנית כלשהי.

2.4
ביטויים המופיעים בלשון זכר משמעם גם בלשון נקבה, ולהיפך. ביטויים המופיעים בלשון יחיד משמעם גם בלשון רבים, ולהיפך. 

2.5
הסכם זה ונספחיו מהווים את ההסכם השלם, היחיד והממצה בין הצדדים ביחס לנושאים המפורטים בו. כל המצגים, ההבטחות, ההסדרים והמסמכים שקדמו להסכם זה לא יהיו תקפים, למעט אלה אשר היוו בסיס לזכייתו של עורך הדין בהליך, או שאומצו במפורש בהסכם זה.

2.6
ככלל, הוראות הסכם זה באות להוסיף על הוראות ההזמנה. אין בהוראות הסכם זה כדי לגרוע מהוראות ההזמנה ומכל סעד לו זכאי משרד המשפטים על-פי ההזמנה, והאמור בהסכם זה לא ייחשב כויתור על הוראה מהוראות ההזמנה.  

בכל מקרה של סתירה ו/או אי התאמה בין נוסח ההזמנה לבין נוסח הסכם זה, ייעשה מאמץ ליישב בין שני הנוסחים. בנסיבות שבהן לא ניתן ליישב בין נוסח ההזמנה לבין נוסח הסכם זה, יגבר נוסח הסכם זה, ויראו את נוסח הסכם זה כנוסח המחייב את הצדדים. 

2.7
אין באמור בהסכם זה כדי לגרוע מזכויות משרד המשפטים לכל סעד אחר או נוסף, על-פי  כל דין, חוזה או נוהג.

3.
תקופת ההתקשרות ותחולת מכלול תנאיו

3.1  
תוקפו של מאגר עורכי הדין הוא לשלוש (3) שנים, בכפוף לזכויותיו של משרד המשפטים, המפורטות להלן בתנאי הסכם זה. 

3.2   משרד המשפטים רשאי בכל עת לבטל את מאגר עורכי הדין או רשימת הכשירים או חלקם, בהתאם לצרכיו ולשיקול דעתו הבלעדי.

3.3
ההתקשרות תהא לתקופת מסגרת של 36 חודשים כאשר למשרד תישמר הזכות לתחנות יציאה אחת ל 12 חודשים.  

3.4   
הסכם מסגרת זה יחול על הצדדים בנוגע לכל ההליכים המשפטיים שיועברו לטיפולו של עורך הדין (להלן:"הליך משפטי"). עם מסירת כל הליך משפטי, יעבור לידי עורך הדין "כתב מינוי", המפרט את פרטי ההליך המשפטי המועבר לטיפולו של עורך הדין  (להלן: "כתב מינוי"). 
3.5
הסכם זה יחול מיום שנחתם על ידי מורשי חתימה במשרד המשפטים, ועד לפקיעה או לביטול של המאגר עורכי הדין או רשימת הכשירים או עד לביטול ההסכם כמפורט בהסכם זה, או עד לגריעת עורך הדין מהמאגר או מרשימת הכשירים בהתאם להוראות ההסכם. ובכל מקרה יובהר כי, אף אם תקופת ההסכם עם עורך הדין מסתיימת, ימשיך עורך הדין, ויטפל בכל תיק, אשר הועבר לטיפולו, במהלך תקופת ההסכם ובכפוף להוראות הסכם זה ובמידה והנציג לא הורה על הפסקת הטיפול. 
3.6
תנאי הסכם זה יחולו על היחסים המשפטיים בין הצדדים בנוגע לטיפולו של עורך הדין בכל הליך משפטי שיימסר לידיו, על-ידי משרד המשפטים, במסגרת ההליך, בהתאם להזמנות העבודה לגבי כל הליך והליך. 

3.7
מובהר בזאת, כי אין בחתימת משרד המשפטים על הסכם זה משום התחייבות של   המשרד להעביר הליכים משפטיים לטיפולו של עורך הדין, בין בכלל, ובין בהיקף כלשהו. 

3.8    העברת הליך משפטי לטיפולו של עורך הדין תעשה בהתאם לצרכי משרד המשפטים, ועל-פי  שיקול דעתו הבלעדי, במטרה להעניק למשרד המשפטים את מירב היתרונות, בהתאם לנסיבות העניין, לאופי ההליך המשפטי ומידת התאמתו של עורך דין לטיפול בהליך, בהתחשב במידת שביעות הרצון של משרד המשפטים מעורך הדין בנוגע לאיכות מתן השירותים וקשרי עבודתו עם משרד המשפטים, ובאופן שוויוני והוגן. 

3.9 

משרד המשפטים רשאי להעביר תיקים לטיפולו של משרד עורכי דין, עימו נחתם ההסכם, ולהורות על ביצוע התיקים על ידי עורך דין ספציפי מתוך המשרד. המשרד מודיע בזאת, כי הוא מוכן לתנאי זה בהסכם. 

3.10   במקרה שבו לא נקבעו די זוכים למחוז שיפוט מסוים בתחום משפטי מסוים; במקרה שבו נגרעו זוכים במחוז שיפוט מסוים בתחום משפטי מסוים; או במקרה שבו הזוכים במחוז שיפוט מסוים אינם יכולים לטפל בהליך משפטי מסוים, משרד המשפטים שומר על זכותו לפנות לזוכים אחרים במאגר עורכי הדין או ברשימת הכשירים, באותו תחום משפט במחוזות שיפוט אחרים. כמו כן, משרד המשפטים שומר על זכותו להעביר הליך משפטי המתנהל במחוז שיפוט אחד לטיפולו של זוכה ממחוז שיפוט אחר, אם קיימת הצדקה לטיפולו של זוכה זה בהליך המשפטי, בין מחמת העובדה שהחל בטיפול בהליך המשפטי, אך לאחר מכן הועבר ההליך הנדון למחוז שיפוט אחר; בין מחמת שזוכה זה מטפל בהליכים דומים; ובין מכל טעם ראוי אחר, לפי שיקול דעתו של משרד המשפטים.  

3.11   
משרד המשפטים רשאי לפצל את השירות שיינתן לגבי הליך משפטי אחד, או קבוצת הליכים משפטיים, תוך שיתוף פעולה בין מספר זוכים, או בין מספר זוכים ועורכי דין אחרים שאינם כלולים במאגר עורכי הדין או ברשימת הכשירים, או בין מספר זוכים ועורך דין מהסיוע המשפטי, כפי שיימצא לנכון, לפי שיקול דעתו הבלעדי, ובהתאם לצרכיו והוראות כל דין, בהתקיים תנאים חריגים או מיוחדים, בין מטעם המומחיות הנדרשת או גודלו או היקפו או מורכבותו של ההליך משפטי, או רגישות עניינו, או אם תחומו המשפטי אינו כלול בהליך זה, או מכל טעם ראוי אחר.  
3.12  במקרים חריגים ובשל צרכים חריגים של משרד המשפטים הנעוצים במומחיות הנדרשת או בגודלו או היקפו או מורכבותו או רגישות עניינו של ההליך המשפטי, או בשל כל טעם ראוי אחר, יהא משרד המשפטים רשאי למסור ההליך המשפטי לטיפולו של זוכה הכלול במאגר עורכי הדין של הסיוע המשפטי או ברשימת הכשירים, גם בחלוף תוקפם של מאגר עורכי הדין ורשימת הכשירים.
3.13
משרד המשפטים רשאי, בכל עת, להתקשר כדין עם עורכי דין שלא הציעו הצעותיהם במסגרת ההליך; או ליטול ההליך המשפטי מטיפולו של עורך הדין עימו נחתם הסכם זה ולהעביר את הטיפול בהליך המשפטי לטיפול זוכה אחר או לטיפול עורך דין שלא הציע הצעה במסגרת הליך זה או לטיפול עו"ד מהאגף לסיוע משפטי. כל זאת, לפי שיקול דעתו הבלעדי של  הנציג ובהתאם לצרכיו והוראות כל דין, בהתקיים תנאים חריגים או מיוחדים, בין מטעם המומחיות הנדרשת או גודלו או היקפו או מורכבותו של ההליך משפטי, או רגישות עניינו, או אם תחומו המשפטי אינו כלול בהליך זה, או מכל טעם ראוי אחר. 

3.14
יודגש, כי אין בהתקשרות בהסכם מסגרת זה כדי לפגוע בכוחן של התקשרויות קיימות ועתידיות של משרד המשפטים עם עורכי דין, במועד ההתקשרות.
3.15
יובהר, כי הסכם זה מתייחס רק למתן השירותים המשפטיים המפורטים לעיל (כמפורט במבוא להסכם זה), ולכן אין בו כדי למנוע התקשרות של גופים ממשלתיים אחרים עם עורכי דין חיצוניים, לרבות ייצוג מדינת ישראל בבתי משפט בישראל.
4.
ביטול ההסכם

4.1
משרד המשפטים יהא רשאי, בכל עת, תוך מתן הודעה של 30 יום מראש, להפסיק את ההתקשרות. במידה ועורך הדין יפר הפרה יסודית, בהתאם לשיקול דעתו הבלעדי של הנציג, רשאי המשרד להפסיק את ההתקשרות לאלתר, לגרוע את עורך הדין ממאגר עורכי הדין או מרשימת הכשירים או לבטל כתבי מינוי כולם, או חלקם, לפי שיקול דעתו הבלעדי, ובאופן חד צדדי. 
4.2
חרף האמור בסעיף 4.1 לעיל, הפר עורך הדין את הסכם זה הפרה לא יסודית ולא תיקן את ההפרה בפרק הזמן שניתן לו לשם כך על-ידי הממונה על הסיוע המשפטי, לרבות חוסר שביעות רצון של משרד המשפטים מתיקון ההפרה, רשאי משרד המשפטים לבטל בכל עת את ההסכם, לגרוע את עורך הדין מהמאגר או לבטל כתבי המינוי כולן או חלקן, לפי שיקול דעתו הבלעדי, ובאופן חד צדדי.

4.3
מבלי לגרוע מהאמור בסעיף 4.1 לעיל, במקרה בו מסר עורך הדין פרט בהצעתו שהוגשה במסגרת ההליך ו/או הצהיר הצהרה במסגרת הסכם זה שאינם נכונים או אינם מדויקים או מטעים או מוטעים או כוזבים ו/או חל שינוי במידע שנמסר במסגרת הצעת עורך הדין והוא לא הודיע עליו למשרד המשפטים מיד עם קרות השינוי (ולכל המאוחר עד חמישה ימי עבודה) או חל שינוי מהותי בפרט מפרטי הצעתו, יהא בכך כדי להוות עילה לגריעה מהמאגר או מרשימת הכשירים, ולביטול הסכם זה, ומשרד המשפטים רשאי לבטלו לאלתר, ללא הודעה מוקדמת, או לבטל את הזמנות העבודה שהועברו לעורך הדין- כולן או חלקן. 

4.5
נגרע עורך הדין מהמאגר או מרשימת הכשירים או ביטל משרד המשפטים את ההסכם  ואת כל הזמנות העבודה שנמסרו לטיפולו של עורך הדין, ישיב עורך הדין, מיד עם ביטול ההסכם, את כלל המסמכים והחומר מכל סוג ומין שהוא, לרבות באמצעות מדיה אלקטרונית ודיגיטאלית וכיו"ב, הקשורים להזמנות העבודה שבידו, לידי נציג משרד המשפטים. 

4.6 ביטל משרד המשפטים רק חלק מהזמנות העבודה שנמסרו לטיפולו של עורך הדין, ישיב עורך הדין, מיד עם הביטול, את אותם התיקים, לידי נציג משרד המשפטים. 
4.7 עורך הדין ימשיך ליתן את השירותים המשפטיים לגבי יתר ההליכים המשפטיים שההסכם לגביהם לא בוטל, כנדרש מניהול מקצועי, הולם וראוי של הליכים אלה, הכול בהתאם לדרישות ותנאי הסכם זה - ולקיים לצורך כך את כל הוראות הסכם זה. 
4.8
במקרה של גריעה מהמאגר או ביטול ההסכם או ביטול הזמנות העבודה כולן או חלקן יפעל עורך הדין בהתאם להוראות שיקבל מטעם נציג משרד המשפטים.

4.9
יודגש, כי במקרה של גריעת עורך דין מן המאגר, ביטול ההסכם והפסקת ההתקשרות עם עורך הדין, או במקרה של ביטול הזמנות עבודה כולן או חלקן לא ישולם לעורך הדין כל פיצוי או תשלום מכל סוג שהוא מעבר לתמורה בגין טיפולו של עורך הדין בהליך משפטי עד למועד הפסקת ההתקשרות, תהא בהתאם להוראות סעיף 13 להסכם. 

4.10
נגרע עורך דין או בוטל ההסכם עקב הפרתו על-ידי עורך הדין, או בוטל/ו כתב/י מינוי, בגין הצהרת שווא של עורך הדין לגבי פרט מפרטי הצעתו, כאמור לעיל בסעיף 4.3,  או בגין שינוי שחל בפרטי הצעתו של עורך הדין שלא הודיע עליו מיד עם קרות השינוי, כאמור לעיל, רשאי משרד המשפטים להפחית מכל תשלום, לרבות תמורה, שישולם לעורך הדין בגין טיפולו בהליך המשפטי עד לאותו מועד, את סכום הנזקים שהסב עורך הדין למשרד המשפטים, ככל שהסב כאלה, בהתאם לסכום שייקבע על-ידי המשרד. הפחתה כאמור יכולה להיעשות בדרך של קיזוז. לא ביצע משרד המשפטים קיזוז כאמור, יחויב עורך הדין בהשבת הכספים ששולמו לו וכן ישפה עורך הדין את משרד המשפטים בגין נזקים שנגרמו עקב ביטול ההסכם, ככל שנגרמו כאלה, מיד עם דרישת משרד המשפטים, ובהתאם לסכום שיקבע המשרד.
4.11 
עורך הדין יהא רשאי לבקש ממשרד המשפטים את הפסקת ההתקשרות בהסכם זה, או הפסקת טיפול בהליך/ים משפטי/ים שהועבר לטיפולו במסגרת כתב/י מינוי, אך ורק בהתקיים התנאים המצטברים הבאים: 
4.11.1 
מתן הודעה מוקדמת מראש ובכתב של 30 יום לפחות, ובמקרה של הפסקת טיפול בהליך משפטי - הודעה מוקדמת של 60 יום לפחות, תוך פירוט הנימוקים התומכים בבקשה. 
4.11.2
הפסקת ההתקשרות או הטיפול בהליך משפטי לא תסב למשרד המשפטים ו/או למשרד הממשלתי שבעניינו מייצג עורך הדין, נזק בלתי הפיך או נזק בשיעור העולה על התמורה המגיעה לעורך הדין בגין השירותים שניתנו עד למועד הפסקת העבודה. בכל מקרה, תנאי להפסקת העבודה יהא העברת הטיפול בהליך המשפטי בצורה מסודרת ובשיתוף פעולה מלא, למי שיורה עליו משרד המשפטים.

4.11.3
קבלת אישור מראש ובכתב מטעם משרד המשפטים. משרד המשפטים יבחן את בקשת עורך הדין בהתחשב, בין היתר, בנימוקי הבקשה, בתיקים הנמצאים בטיפולו של עורך הדין והשלב בו הם נמצאים.

מובהר בזאת, כי במקרים כאמור, עורך הדין יחויב בהשבה ומשרד המשפטים יהא רשאי להפחית, לנכות או לקזז מן התמורה המגיעה לעורך הדין, את הנזקים שהסב עורך הדין למשרד המשפטים, ככל שהסב כאלה, בגין הפסקת ההתקשרות עימו או הפסקת הזמנת העבודה, ובהתאם לסכום שייקבע על-ידי המשרד.

4.12
בוטל ההסכם, או בוטל/ו כתב/י המינוי, לא יעכב עורך הדין מסמך כלשהו או חומר כלשהו כיו"ב, הנמצא ברשותו מכוח הסכם זה והטיפול בתיקים, לרבות כספים לטובת המדינה שמסיבה כלשהי, ובניגוד להוראות ההזמנה והסכם זה, הגיעו לידיו, גם לא כנגד כל תשלום המגיע לו, לטענתו, מאת משרד המשפטים, ועורך הדין יעבירם לרשות משרד המשפטים. עורך הדין מוותר בזאת על כל זכות עיכבון העומדת לזכותו, על-פי  כל דין.

4.13
משרד המשפטים יהא רשאי לבטל את ההסכם או לערוך, באופן חד צדדי, שינוי בהוראה מהוראותיו, אם חל שינוי חקיקה המחייב זאת. חל שינוי כאמור, המהווה שינוי מהותי בהוראות הסכם זה, רשאי עורך הדין לבטל את ההסכם ולהפסיק את ההתקשרות על-פי  ההסכם, והדבר לא ייחשב הפרת ההסכם מצידו. 

4.14
למען הסר ספק, מובהר בזאת, כי ההוראות בדבר ניגוד עניינים, שמירת סודיות וזכויות יוצרים יחולו גם לאחר ביטול הסכם זה והפסקת ההתקשרות מכוחו, כמפורט להלן בתנאי הסכם זה.

5.
השירותים נשוא ההסכם
5.1 התקשרות משרד המשפטים עם עורך הדין בהסכם זה, הינה לצורך מתן שירותים משפטיים בהליכים משפטיים בישראל הקשורים לעבירה שגרמה למות המנוח, ובמימוש זכויותיו לפי חוק זכויות נפגעי עבירה, התשס"א– 2001 (אזרחיים ופליליים כמפורט בסעיף 5.2 להלן), באמצעות האגף לסיוע משפטי, במשרד המשפטים.
5.2 השירותים המשפטיים כוללים, שני היבטים נפרדים, שלעיתים יידרשו שניהם ולעיתים אחד מהם, כמפורט להלן:
5.2.1 ייצוג בהליכים אזרחיים על כל היבטיהם. 
מבלי לגרוע בכלליות האמור לעיל, יכללו השירותים המשפטיים בהיבט זה, בין היתר - תביעות נזיקין, ביטוח לאומי, הוצאה לפועל, ענייני ירושה וכל הליך אזרחי אחר. 
5.2.2 ליווי ו/או ייצוג בהליך הפלילי על כל היבטיו. 
מבלי לגרוע בכלליות האמור לעיל, יכללו השירותים המשפטיים בהיבט זה, בין היתר - מתן מידע בדבר שלביו השונים של ההליך, ליווי פיזי של נפגע העבירה בישיבות בית המשפט, סיוע בהצהרת נפגע, סיוע לנפגע בגיבוש עמדתו לגבי עסקאות טיעון וכן כל הליך פלילי אחר או עניין אחר קשור.
5.2.3 למען הסר ספק, מוסכם ומודגש בזאת, כי מתן מלוא השירותים המשפטיים בהליך המשפטי משמעו: מתן כל השירותים המפורטים בסעיף 5.2.1 ו/או בסעיף 5.2.2, יחד עם ביצוע כל המטלות שעל פי חוזה זה בקשר לכך, עד תומן, אלא אם כן יקבע נציג משרד המשפטים אחרת, בהתאם למפורט בכתב המינוי או כתבי המינוי.  
5.3 השירותים המשפטיים יינתנו בהתאם לאמור בכתב המינוי או כתבי מינוי שיועבר/ו לעורך הדין לשם מתן השירותים המשפטיים. כתב המינוי יכלול את כל הפעולות המשפטיות הרלוונטיות הנדרשות, לרבות ומבלי לגרוע מהאמור - הכנה והגשה של כתבי בי דין, ייצוג בערכאות הרלוונטית, פעולות למימוש פסק הדין וכן כל פעולה משפטית ונלווית, שנדרש לעשותה. 
6. נציג משרד המשפטים 
הממונה על חוזה זה מטעם המשרד יהיה ראש הלשכה לסיוע משפטי במחוז ____________ (להלן – "הנציג"). 
המשרד יהיה רשאי להחליף את הנציג בהודעה אשר תשלח לעוה"ד.
7.
הצהרות והתחייבויות עורך הדין
7.1
עורך הדין מצהיר, כי הבין את כל צרכי האגף לסיוע משפטי במשרד המשפטים  ודרישותיו בהתאם להסכם זה, וכי כל  הצרכים והדרישות ניתנים להשגה ולביצוע על ידו.

7.2 
עורך הדין יספק את השירותים וההתחייבויות המפורטים בהסכם זה, בהתאם לדרישות משרד המשפטים  ונציגו.

7.3
בייצגו את מדינת ישראל יפעל עורך הדין במקצועיות, במיומנות, ביעילות, בהגינות ובמסירות, והכל בהתאם להנחיות שיינתנו מעת לעת, ובהתאם להוראות הסכם זה; ולהוראות הנציג, כפי שתימסרנה לו מעת לעת. כל זאת, מבלי לפגוע בחובותיו המקצועיות והאתיות מכוח חוק לשכת עורכי הדין, התשכ"א-1961, התקנות והכללים מכוחו, והנחיות מוסדות לשכת עורכי הדין בישראל. 

7.4 
עורך הדין כפוף, כאמור, להנחיות מקצועיות מטעם משרד המשפטים, הניתנות, בין היתר, בשים לב לאופיו המיוחד של ההליך, שלעתים אף חורגות מעניינו של ההליך המשפטי הנדון. עורך הדין לא יישמע בטענה - בין היתר, לעניין התמורה המגיעה לו - כי נמנעה ממנו האפשרות לטעון טענה כלשהי או לנקוט הליך כלשהו או לייצג בהליך כלשהו, באופן שמנע ממנו לזכות בהליך המשפטי שבטיפולו, בשל הנחייה זו או אחרת מטעם משרד המשפטים. 

7.5
עורך הדין יעשה את כל הנחוץ לביצוע השירותים הנדרשים באופן הטוב ביותר ולשביעות רצונו המלאה של משרד המשפטים.

7.6
בעת החתימה על הסכם זה ובמהלך כל תקופת ההסכם ומתן השירותים המשפטיים, יעמדו לרשות עורך הדין הניסיון, הידע, היכולת המומחיות, וכל האמצעים הנדרשים למתן השירותים המשפטיים, לרבות האמצעים המנהליים, הארגוניים והמשרדיים, האישורים והרישיונות, הנדרשים על-פי כל דין, המפורטים בהזמנה, לרבות שירותי משרד הולמים, מקום מפגש ראוי עם הלקוחות, וכן כוח אדם מיומן ומנוסה, וכל שאר האמצעים הנדרשים לפי הסכם זה וההזמנה.
7.7
עורך הדין יחזיק ברשותו כל אישור, רישיון או היתר כשהם בתוקף, לרבות אישורים נוספים שיידרשו בהתאם להוראות כל דין ונוהל. עורך הדין יחדש כל אישור, רישיון או היתר כאמור שחידושם נדרש על-פי הדין בכל שנת כספים.  אי חידוש כאמור או שימוש בכלים, חומרים או תוכנות שיש בהם פגיעה בזכויות צד ג', יהוו הפרה יסודית של הסכם זה.

7.8
עורך הדין יאפשר לנציג לפקח על ביצוע השירותים הניתנים על ידו ויקיים אחר הוראות הנציג בכל העניינים הקשורים במתן השירותים, הכל כמפורט בהסכם זה ובכל הנחייה שתוצא על ידי הנציג.
7.9
עורך הדין יודיע לנציג, בכתב, על כל שינוי שחל בפרטי ההתקשרות, לרבות שינוי בזהות יחידי המציע, מיד עם קרות השינוי האמור, ולכל המאוחר עד חלוף חמישה ימי עבודה. יובהר כי, אין בשינוי יחידי המציע, אשר לא עברו את ההכשרה גופא, על מנת, להתקשר עם המשרד לצורך הסכם זה. למען הסר ספק, אין בסעיף זה כדי לאפשר לעורך הדין לערוך שינוי בפרטי ההתקשרות לאחר מועד חתימת ההסכם, בהתאם להוראות כל דין ובכפוף להוראות הסכם זה.
8.
איסור על הימצאות במצב של ניגוד עניינים או חשש לניגוד עניינים
8.1
עורך הדין וכל עורכי הדין המועסקים במשרד עורכי הדין, או שותפים במשרד עורכי הדין, יימנע מכל מצב של ניגוד עניינים או חשש לניגוד עניינים, בקשר לפעילותו המקצועית במתן שירותים משפטיים במסגרת הסכם זה. 

8.2
עורך הדין יודיע לנציג בכתב אם קיים מצב של ניגוד עניינים כאמור או חשש לניגוד עניינים כאמור, מיד עם קרות מצבים אלה, תוך פירוט התיקים הנמצאים בטיפולו בגינם נמצא או עלול להימצא עורך הדין במצב כאמור.

נציג ייבחן את מכלול נסיבות העניין ויודיע לעורך הדין כיצד לנהוג על מנת שלא להימצא במצב של ניגוד עניינים או חשש למצב זה. עורך הדין יפעל בהתאם להוראות הנציג.

8.3
הפרת מגבלת ניגוד העניינים כמפורט לעיל בסעיף זה מהווה הפרה יסודית של הסכם זה.

9.
נזיקין
9.1
עורך הדין ישא באחריות לכל נזק או פגיעה או אובדן או הפסד, מכל סוג שהוא, שייגרם למדינת ישראל או לצד שלישי, בגין מעשה או מחדל של עורך הדין, בזדון, במרמה וכיו"ב, או ברשלנות, בקשר עם ביצוע השירותים הניתנים על-פי הסכם זה, על ידו, או על-ידי עובדיו, או על-ידי מי מטעמו. 
9.2
מוסכם בין הצדדים, כי משרד המשפטים או המשרד הממשלתי שבעניינו ניתנים השירותים לא ישאו בכל תשלום, הוצאה או נזק, מכל סוג שהוא, שייגרמו לגופו או לרכושו של עורך הדין או מי מטעמו, או לצד צד שלישי, כתוצאה מביצועו של הסכם זה, או בקשר אליו. 
9.3
עורך הדין ישפה את מדינת ישראל בגין כל תביעה או נזק ישיר או עקיף שייגרמו למדינת ישראל או לצדדים שלישיים, או בגין כל סכום שמדינת ישראל תחויב בו, בגין האמור לעיל.
9.4
אין באמור בסעיף זה כדי לגרוע מאחריות עורך הדין, על-פי כל דין, כלפי מדינת ישראל או צד שלישי, אלא להוסיף עליה בלבד.

10.
חובות ביטוח
10.1 כתנאי מוקדם לביצוע תשלומים לפי הסכם זה, מתחייב עורך הדין להמציא למשרד אישור על עריכת ביטוח אחריות מקצועית בתוקף, בסכומים ובכיסויים המומלצים על ידי לשכת עורכי הדין.  
10.2 הפרת חובות הביטוח כמפורט לעיל בסעיף זה מהווה הפרה יסודית של הסכם זה.
11.
שמירת סודיות וביטחון

11.1
עורך הדין מצהיר, כי ידוע לו שהמידע, החומר והמסמכים אשר יגיעו לידיו ו/או לעובדיו ו/או למי מטעמו, לרבות עובדי קבלן ונותני שירותים, במסגרת ביצוע ההסכם, או בקשר עם ביצוע ההסכם, הינם סודיים, וכי הוא אחראי כלפי משרד המשפטים לקיום חובת שמירת הסודיות, כמפורט בסעיף "שמירת סודיות וביטחון".

11.2
עורך הדין וכל המועסקים מטעמו, לרבות עובדי קבלן ונותני שירותים, ישמרו בסוד כל פרט מפרטי המידע המגיעים אליו במסגרת ביצוע הסכם זה, או בקשר אליו, וכן לא יעבירו, לא יודיעו ולא ימסרו, לכל גורם אחר שאינו קשור לביצוע ההסכם או מתן השירותים המשפטיים על-פי ההסכם, כל מידע, ידיעה, סוד מסחרי, נתון, חפץ, או מסמך מכל סוג שהוא, אשר יגיעו אליהם במסגרת ביצוע הסכם זה, או בקשר להסכם, או עקב ביצועו, וזאת בין בתקופת ההסכם ובין לאחריו, אלא אם הדבר הותר על-פי הסכם זה או על-ידי הנציג בכתב ומראש.

עורך הדין יביא לידיעת עובדיו ו/או מי מטעמו חובת שמירת סודיות זו.

11.3
עורך הדין מצהיר בזאת, כי ידוע לו שהפרת חובת שמירת סודיות מהווה עבירה לפי סעיפים 91 ו- 118 לחוק העונשין, התשל"ז - 1977 .

11.4
עורך הדין לא ישתמש במידע כאמור למטרה כלשהי, מלבד לצורך ביצוע הסכם זה.

11.5
עורך הדין יסכים לבצע את הבדיקות הביטחוניות הנדרשות על-ידי מחלקת הביטחון של משרד המשפטים, כמקובל בהתקשרות למתן שירותים למשרד המשפטים, ובמועד שייקבע על-ידי מחלקת הביטחון של משרד המשפטים.

11.6
עורך הדין ישמור כל מידע או מסמך שנמסר לו או שיגיע לידיו במסגרת ביצוע הסכם זה או בקשר עם ביצועו, באופן שישמור על בטיחותו המלאה.

11.7 עורך הדין ישמור, את כל המידע הנמצא ברשותו או נאסף על ידו, במסגרת מתן השירותים על-פי הסכם זה או בקשר לביצועו, וכן כל מסמך, חפץ או נתון, מכל סוג שהוא, שהגיעו לידיו במסגרת ביצוע ההסכם או בקשר אליו, בהתאם לתקופות ולתנאים הקבועים בכללי לשכת עורכי הדין (שמירת חומר ארכיוני במשרדי עורכי הדין), התשל"א - 1971 ותקנות הארכיונים (ביעור חומר ארכיוני במוסדות המדינה וברשויות מקומיות), התשמ"ו - 1986.
11.8 עם סיום הטיפול בהליך המשפטי, או מיד עם דרישת הנציג או המשרד הממשלתי שבעניינו ייצגו עורך הדין, ימסור עורך הדין למשרד הממשלתי את כל המסמכים והראיות שנאספו לצורך הטיפול בהליך המשפטי, בין שהוגשו לתיק בית המשפט בין לאו. עם דרישת הנציג, ימסור עורך הדין לידי משרד המשפטים או המשרד הממשלתי, לאלתר, כל חומר נוסף כאמור, המצוי בידיו, כל עוד טרם חלפו התקופות הקובעות בכללי לשכת עורכי הדין ותקנות הארכיונים האמורים.
11.9 הפרת חובה זו כמפורט לעיל בסעיף זה מהווה הפרה יסודית של הסכם זה.

12.
איסור הסבת ההסכם
12.1
עורך הדין אינו רשאי להמחות, או להסב, או להעביר, או למשכן, או לשעבד את זכויותיו ו/או התחייבויותיו על-פי הסכם זה, כולן או חלקן, לאחר, מבלי לקבל לכך הסכמה מראש ובכתב, של מנהל האגף לסיוע משפטי. 
יודגש, כי במקרה בו קיבל עורך הדין הסכמה כאמור, ייוותר עורך הדין אחראי בלעדי כלפי משרד המשפטים לצורך ביצוע הסכם זה. שום הסכמה כאמור לא תיצור יחסים חוזיים בין משרד המשפטים לנעבר או לנמחה, אליו הועברו או הומחו הזכויות או החובות הנובעות מההסכם.

12.2
כל העברה, או המחאה, או שיעבוד, או משכון שתעשה בניגוד להוראות סעיף זה, תהווה הפרה יסודית של הסכם זה, ותהא בטלה ומבוטלת וחסרת כל תוקף.

12.3
עורך הדין בלבד יופיע בעצמו בפני הערכאות המשפטיות בכל דיון שיתקיים, ויחתום בעצמו על כל כתבי בי-דין המוגשים במסגרת מתן השירותים המשפטיים במסגרת ביצועו של הסכם זה. מובהר בזאת, כי אין בכך כדי למנוע מעורך הדין להיעזר בצוות משרדו, עורכי דין ואנשי מינהלה, כמקובל בין עורכי דין, ככל שהדבר נדרש מבחינה מקצועית ולשם קידום הטיפול היעיל בהליך המשפטי והכל בכפוף להוראות הסכם זה.

13.
התמורה ואופן התשלום
13.1
להלן תפורט התמורה שתשולם עבור ביצוע השירותים המשפטיים:
13.1.1
עבור הליכים המפורטים בסעיף 5.2.1 (ייצוג בהליכים אזרחיים על כל היבטיהם): 

- בערכאה ראשונה 6,000 ₪.
- בערכאת ערעור 4,500 ₪. 
- בר"ע וערעור לביהמ"ש העליון 8,500 ₪.
13.1.2
עבור הליכים המפורטים בסעיף 5.2.2 (ליווי ו/או ייצוג בהליך הפלילי על כל היבטיו): 

- בערכאה ראשונה 4,500 ₪.

- בהליך הערעור 3,000 ₪. 
13.2 על פי שיקול דעתו המוחלט והבלעדי, הנציג, באישור מנהל האגף, רשאי להוסיף לסכומים המפורטים בסעיפים 13.1.1 ו/או 13.1.2 תוספת שכר הטרחה בגין "עבודה רבה במיוחד" ו/או "טיפול קשה במיוחד" עד 100%. 
13.3 לתמורה הנקובה בסעיפים 13.1 ו-13.2 יתווסף מע"מ כדין בהתאם לשיעורו במועד הרלוונטי. 
13.4 התמורה הנקובה בסעיפים 13.1, 13.2, 13.3 מהווה את מלוא התשלום שישולם לעורך הדין. למען הסר ספק, התמורה כוללת תשלום בגין כל ההליכים הנדרשים, לרבות כל כתבי המינוי אשר יוצאו על ידי הלשכה לסיוע משפטי וכוללת, בין היתר, נסיעות, צילומים, הדפסות, טלפונים וכיו"ב, ולא ישולם בגינם כל תשלום נפרד. 
13.5 התמורה המפורטת בסעיף 13.1 לעיל, תשולם לעורך הדין כנגד דרישת תשלום בטופס שייקבע על ידי האגף לסיוע משפטי מעת לעת,  בהתאם לאבני הדרך המפורטות להלן, תוך 45 יום, בהתאם למועד התשלום הממשלתי:  
13.5.1 לאחר ביצוע פעולה משפטית ראשונה, הגשת דרישה לתשלום (כמפורט להלן בסעיף 13.7), ישולם סך השווה ל-40% מהתמורה.
לעניין סעיף זה "פעולה משפטית" הינה, הגשת מסמך לערכאה משפטית, ייצוג בפני ערכאה משפטית או ליווי בהליך הפלילי. 
13.5.2 יתרת התמורה תשולם עם סיום ההליך המשפטי או בתום שנה ממועד המינוי, על פי המוקדם מביניהם, ובכל מקרה תיוותר יתרת תשלום של 20% עד לסיום ההליך המשפטי. 
סמוך לאחר ביצוע התשלום, יעביר עורך הדין לנציג המשרד חשבונית מס, בהתאם להוראות כל דין.

13.6 עורך הדין יעביר את דרישת התשלום מטעמו, בתוך 30 ימים מתום שלב התשלום הרלוונטי, היינו מועד סיום ביצוע הפעולה המשפטית הראשונה, כמפורט בסעיף 13.5.1. ככל שדרישת התשלום לא הוגשה בתוך המועד הנקוב בסעיף זה, לא תשא התמורה שתשולם, הפרשי הצמדה וריבית בגין תקופת האיחור בהעברת דרישת התשלום ומועד התשלום יידחה בהתאם. 
13.7 לא אישר הנציג את דרישת התשלום במלואה או בחלקה, יהא רשאי משרד המשפטים לבקש הבהרות מעורך הדין בכל הנוגע לדרישת התשלום.
13.8 לזוכה לא תהיינה כל דרישות ו/או טענות בגלל עיכובים בתשלום התמורה, כולה או חלקה, שנבעו מחוסר הפירוט בדרישת התשלום, או אי מתן הבהרות אותן ביקש הנציג.
13.9 מתשלום התמורה ינוכו כל התשלומים שחלה חובה לנכותם על-פי כל דין. עורך הדין מתחייב לשאת בתשלומים החלים עליו, מכוח הוראות כל דין או הסכם המסגרת. חויב משרד המשפטים באחד מהתשלומים האמורים על-ידי הגורמים המוסמכים לכך, יחזיר עורך הדין למזמין כל תשלום ששולם בגין חוב המוטל עליו, בתוספת הפרשי הצמדה וריבית כחוק, תוך שבעה ימים מיום שנדרש לכך על-ידי משרד המשפטים.
13.10 יודגש בזאת כי העסקת מומחים ושכרם יאושרו מראש ובכתב על-ידי הממונה על האגף לסיוע משפטי באמצעות הנציג או מי מטעמו, ויתוקצבו וישולמו בהתאם להוראות כל דין ולהחלטת המשרד. 
13.11 משרד המשפטים לא יהא אחראי לכיסוי גרעון כלשהו, או אובדן, או נזק מכל סוג שהוא, שייגרמו לעורך הדין או לעובדיו או למי מטעמו, עקב מתן השירותים המשפטיים על-פי הסכם המסגרת, או בכל הקשור להסכם. האחריות לעניין זה תחול על עורך הדין בלבד.
13.12 למען הסר ספק, יובהר, כי הוצאות משפט ושכר טרחת עו"ד שנפסקו בפסק דין או בפשרה ישולמו ישירות למדינה ועורך הדין לא יהיה זכאי לקבלם.
13.13 תשלומים כספיים מכוח פסקי דין והחלטות שנפסקו לטובת אוצר המדינה על  פי חוק הסיוע המשפטי, התשל"ב-1972, לרבות הוצאות משפט ושכר טרחת עו"ד, יבוצעו באמצעות שיק לפקודת האגף לסיוע משפטי -  משרד המשפטים. 
13.14 שולם סכום על-ידי משרד המשפטים ביתר, מכל סיבה שהיא, ישיב עורך הדין את הסכום מיידית ולא יאוחר מ-10 ימי עבודה מיום ששולם לו, ויפקידו לחשבון אשר מספרו יימסר לזוכה ע"י הנציג.
14.
קיזוז 

מבלי לגרוע מזכויות המשרד לפי הסכם זה ועל פי כל דין, רשאי המשרד לקזז כל סכום שיגיע לממשלה מעורך הדין מכל סכום אשר יגיע לעורך הדין מהמשרד ע"פ הסכם זה או כל הסכם אחר עם המשרד.

15.
העדר יחסי עובד-מעביד
15.1
מוצהר ומוסכם בין הצדדים, כי היחסים בין משרד המשפטים לעורך הדין ו/או למי מעובדיו ו/או למי מטעמו הם יחסים בין מזמין לקבלן עצמאי, הפועל כבעל מקצוע עצמאי המעניק שירותים משפטיים למשרד המשפטים על בסיס קבלני, ואינם יוצרים יחסי עובד-מעביד.
15.2
מוצהר ומוסכם בזאת, כי אין לראות בכל זכות הניתנת על-פי הסכם זה למשרד המשפטים לפקח על עבודת עורך הדין או מי מטעמו, להדריכם, או ליתן להם הוראות, אלא אמצעי להבטיח ביצוע הוראות הסכם זה, ולא יהיו לעורך הדין או המועסקים על ידו או מי מטעמו כל זכויות של עובד משרד המשפטים. 

15.3
עורך הדין, או המועסקים על ידו, או מי מטעמו לא יהיו זכאים לכל תשלומים, פיצויים, או הטבות אחרות, לרבות תשלומים לביטוח לאומי, ביטוח בריאות, מס הכנסה ויתר זכויות הסוציאליות המגיעות לעובד, בקשר להסכם זה או כל הוראה שניתנה על פיו, או בקשר עם הפסקת ביצועו או ביטולו.
15.4
מוסכם על הצדדים, כי אם בית המשפט המוסמך יחליט למרות הצהרות הצדדים כי עורך הדין, או מי מעובדיו, או מי מטעמו ייחשב כעובד של משרד המשפטים או המשרד הממשלתי הנוגע בדבר, ויקבע כי חלים על העסקת עורך הדין הדינים החלים על עובד, ייערך חישוב מחדש בעניין התמורה הקבוע בסעיף 13 להסכם זה, בהתייחס לכלל התקופה לגביה נקבע כי התקיימו יחסי עובד-מעביד.
15.5
מקום מתן השירותים: עורך הדין יספק את השירותים המשפטיים במשרדו, ולא בכותלי משרד המשפטים או בכותלי המשרד הממשלתי שבעניינו ניתנים השירותים המשפטיים, אלא אם נדרש עורך הדין על-ידי הנציג או המשרד הממשלתי שבעניינו ניתנים השירותים המשפטיים להגיע למקום אחר לצורך מתן השירותים המשפטיים וקיום התחייבויותיו על-פי הסכם זה.

15.6 
רכישת כלים וחומרים: עורך הדין ירכוש על חשבונו הבלעדי, את כל הציוד, הכלים, החומרים והתוכנות הדרושות למתן השירותים על-פי הסכם זה, וידאג כי הם יהיו מהסוג המתאים למתן השירותים על-פי הסכם זה ובהתאם להוראות ההזמנה.

16.
העסקת עובדים וקבלני משנה
16.1
העסיק עורך הדין עובדים, ימלא הוא, בכל עת, אחר הוראות כל דין בקשר להעסקת עובדים, לרבות צווי הרחבה להסכמים קיבוציים החלים על העובדים, ולרבות ביצוע כל התשלומים הסוציאליים המשתלמים על-ידי המעביד, וכל התשלומים שמעביד חייב בניכוים על-פי כל דין; ואחר האמור בחוקי העבודה התקפים בכל עת, לרבות החוקים הבאים: חוק שכר המינימום, התשמ"ז-1987; חוק הגנת השכר, התשי"ח-1958; חוק פיצויי פיטורין, התשכ"ג-1963; חוק דמי מחלה, התשל"ו-1976; חוק חופשה שנתית, התש"י-1950; חוק שעות עבודה ומנוחה, התש"י-1951; חוק שירות התעסוקה, התשי"ט-1959; חוק עבודת נשים, התשי"ד-1954; חוק  שכר שווה לעובד ולעובדת, התשכ"ו-1965. 

16.2
הפרת הוראות חוקי העבודה, תחשב הפרה יסודית של הסכם זה. אין באמור בסעיף זה כדי לגרוע מן העובדה כי בין משרד המשפטים לעורך הדין או מי מטעמו לא שוררים יחסי עובד-מעביד.

17.
בעלות וזכויות יוצרים על הנתונים והתוצרים
17.1 המשרד יהיה זכאי לתבוע ולקבל מהנותן הייצוג במשך מהלך ביצוע הסכם זה ותוך שנה לאחר מכן, כל תוכנית, מסמך או מידע הקשור בביצוע השירותים.
17.2 המשרד יהיה רשאי להשתמש כראות עיניו, בכל זמן, תוך כדי ביצוע ההסכם  ולאחריו, בכל חומר ובכל ידע, מסמך או פרטים אחרים שנמסרו על ידי עורך הדין לרבות  ומבלי לגרוע מכלליות האמור לעיל, מסירת החומר כולו או מקצתו, ולכל צורך שהוא, למי שימצא לנכון, במסגרת שירות המדינה, החברות הממשלתיות וכל רשות ציבורית אחרת הפועלת על פי דין, ורשאית היא לפרסם את החומר או חלק ממנו בכל דרך שתיראה בעיניה בקרב הגופים האמורים. 
17.3 מוסכם בזאת על הצדדים כי תוצאות ביצוע הסכם זה, החומר אשר יוכן במסגרתו והזכויות הקנייניות, לרבות זכויות יוצרים, בכל מסמך, קובץ מגנטי או תוצר אחר אשר יתקבל במהלך מתן שירותי הייצוג, יהיו שייכים למשרד בלבד.

18.
שונות
18.1
משרד המשפטים מצהיר בזאת, כי בהתאם לחוק יסודות התקציב, התשמ"ה - 1985, כל הוצאה והרשאה להתחייב על-פי הסכם זה, צריכה להיות מתוקצבת בחוק התקציב השנתי הרלוונטי להתקשרות על-פי הסכם זה. 

18.2
עורך הדין לא יציג כלפי כל גורם שהוא את פעילותו על-פי הסכם זה כפעילות משרד המשפטים, ולא יציג עצמו כסוכן, שלוח או נציג משרד המשפטים, אלא בהתאם לכתב מינוי בכתב שניתן על ידי נציג המשרד. 
עורך הדין לא ייעשה שימוש בתוארו או בתפקידו על-פי הסכם זה שלא במסגרת פעילותו על-פי הסכם זה והנובעת ממנו.

18.3
מוסכם על הצדדים, כי כל שינוי בהסכם או בתנאים הכלליים יהא תקף רק אם נעשה בכתב ונחתם על-ידי הנציגים המוסמכים של הצדדים.

18.4
מוסכם, כי הימנעות מתביעת זכות המוקנית למי מהצדדים על-פי כל דין או על-פי הסכם זה, אי אכיפתה או אכיפתה באיחור, לא תחשב כוויתור עליה או על זכויות אחרות.

18.5
הודעות בקשר להסכם זה תשלחנה בדואר רשום על-פי נמעני הצדדים, או לכל מען אחר עליו תבוא הודעה מתאימה בכתב מטעם הצדדים, או תימסרנה ביד לנציגי הצדדים. יראו כל הודעה כאמור כאילו נמסרה לנמען בחלוף שלושה ימים עסקים מהמועד בו נמסרה למשלוח בדואר רשום, או נמסרה ביד.

כתובת נציג המשרד: ___________________________________________
18.6. מקום השיפוט הייחודי בכל הקשור להסכם זה לרבות הפרתו יהיה בבתי המשפט המוסמכים הנמצאים בתחום השיפוט בו מצוי הנציג.
 כתובת עורך הדין: רח'______________________ כתובת ה - e-mail: _____________

ולראיה באו הצדדים על החתום:
היום:__  חודש: ____ שנה: ______

משרד המשפטים:




עורך הדין:

מנכ"ל:





              1. משרד עו"ד ________








באמצעות מורשי החתימה:
_____________




1. ________________

תאריך:________




חתימה + חותמת








2. ________________

חשב:






חתימה + חותמת
                                                                                               עורכי הדין:








2. עו"ד _______

_____________




_____________








חתימה + חותמת
תאריך:___________




3. עו"ד _______








_____________


אישור חתימה על ידי עו"ד:

אני הח"מ________________________ עו"ד_______________ ת.ז. ___________ מאשר בזאת כי עו"ד: 1.____________________ ת.ז _______________, 2.______________ ת.ז _______________,  3.______________ ת.ז _______________ ,4. _____________ת.ז _______________,5._________________ת.ז._____________, אשר זיהו עצמם ע"י ת.ז. והזהרתים כי עליהם להצהיר את האמת וכי יהיו צפויים לעונשים הקבועים בחוק אם לא יעשו כן, אישרו את נכונות הצהרתם הנ"ל וחתמו עליה בפני.  

תאריך: ____________ חתימה :_____________חותמת________________________              
